***2. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2020. július 13. napjára összehívott***

***rendes nyílt ülésére***

***Az előterjesztés címe és tárgya:*** *Polgármester beszámolója, tájékoztató a két ülés között eltelt időszak fontosabb eseményeiről, a lejárt határidejű határozat teljesüléséről, valamint az átruházott hatáskörben hozott határozatokról*

***A tárgykört rendező jogszabály:***

* *Bodmér Község Önkormányzata Képviselő-testületének 1/2020. (II. 1.) önkormányzati rendelete az Önkormányzat Szervezeti és Működési Szabályzatáról*

***Előterjesztő:*** *Katona László polgármester*

***Az előterjesztést készítette:*** *Dr. Sisa András jegyző*

*Freész Józsefné jegyzőkönyvvezető*

***Tisztelt Képviselő-testület!***

***Polgármester beszámolója, tájékoztató a két ülés között eltelt időszak fontosabb eseményeiről:***

*A Fejér Megyei Kormányhivatal levélben tájékoztatott, hogy Bodmér Község Önkormányzata Képviselő-testületének – 2019. október 24. napján megtartott – alakuló ülésével kapcsolatban indított FE/02/1144-1/2019. ügyszámú törvényességi felügyeleti eljárást lezárta.*

*A Fejérvíz Zrt. 2020. március 11-ei közgyűlésére egyéb elfoglaltságomra való tekintettel nem tudtam részt venni, ezért a Felcsút Községi Önkormányzat munkatársát meghatalmaztam, hogy az önkormányzatot teljes jogkörrel képviselje.*

*A Fejérvíz Zrt. 2020. májusi rendes közgyűlés határozatainak elfogadására a részvényeseknek szavazólapon volt lehetőségük szavazni. A szavazólap határidőben, 2020. május 25-én megküldésre került.*

*A Kormány a 40/2020. (III. 11.) Korm. rendeletével az élet- és vagyonbiztonságot  
veszélyeztető tömeges megbetegedést okozó humánjárvány következményeinek elhárítása, a  
magyar állampolgárok egészségének és életének megóvása érdekében Magyarország egész  
területére veszélyhelyzetet hirdetett ki.*

*Felmértük, hogy vannak-e az alábbi személyek a településen:*

*- Önmagukról önállóan gondoskodni nem tudók*

*- önmagukat ellátni képtelenek*

*- hajléktalanok*

*2020. március 16-án Dr. Sisa András Jegyző utasítást adott ki, melyben a koronavírus terjedésének megakadályozására tett kormányzati intézkedésekkel összhangban, a fertőzés megelőzése és terjedési valószínűségének csökkentése érdekében a Felcsúti Közös Önkormányzati Hivatal székhely-településén és a kirendeltségeken foglalkoztatott köztisztviselők részére, hogy 2020. március 17 napjától az utasításban foglaltak szerinti munkarendben végezzék kötelességüket.*

Társadalmi Esélyteremtési Főigazgatóság munkatársai 2020. június 25-én a Felcsúti Közös Önkormányzati Hivatalban „Esélyteremtő attitűd formálása” képzést tartottak, melyen Gáspár Barbara falugondnok részt vett.

***Tájékoztató a lejárt határidejű határozatok teljesüléséről:***

|  |  |  |
| --- | --- | --- |
| ***HATÁROZAT SZÁMA*** | ***TÁRGY*** | ***MEGJEGYZÉS*** |
| *4/2020. (I. 29.)* | *A Zöld Bicske Nonprofit Kft-vel fennálló hulladékkezelési közszolgáltatási szerződés módosításáról* | *A közszolgáltatási szerződés-módosítás aláírása megtörtént.* |
| *5/2020. (I. 29.)* | *A 172/2019. (XII. 11.) számú határozat módosításáról* | *Az Egyesület részére a határozat kivonat megküldésre került.* |
| *8/2020. (II. 5.)* | *A Helyi Esélyegyenlőségi Program (2019-2024. év) elfogadásáról* | *A HEP-el és a vele összefüggő valamennyi szükséges nyilatkozat aláírásra került.* |
| *11/2020. (II. 5.)* | *a Magyar Falu Program keretében a „Falu- és tanyagondnoki szolgálat támogatása” című MFP-TFB/2019 kódszámú pályázaton gépjármű beszerzésére vállalkozó kiválasztásáról* | *A határozatban foglaltak teljesültek.* |
| *13/2020. (II. 26.)* | *Döntés a I/72. Vértesacsa, Vértesboglár, Bodmér szennyvízelvezetés és tisztítás SZV elnevezésű víziközmű rendszer vagyonértékelésére kivitelező kiválasztásáról* | *A határozatban foglaltak teljesültek.* |
| *14/2020. (II. 26.)* | *a Bodmér belterületi 38/2. – 38/11. hrsz-ú ingatlanok értékesítésére vonatkozó*  *pályázat kiírásáról* | *A határozatban foglaltak teljesültek.* |
| *15/2020. (II. 26.)* | *a Magyar Falu Program keretében a „Temető fejlesztése” című MFP-FFT/2019 kódszámú pályázaton a vállalkozó kiválasztásáról* | *A határozatban foglaltak teljesültek.* |

|  |  |  |  |  |
| --- | --- | --- | --- | --- |
| ***Bodmér Község Önkormányzat beadott Magyar Falu program pályázatai 2020*** | | |  |  |
|  |  |  |  |  |
|  |  |  |  |  |
| ***Sorszám*** | ***Magyar Falu Program Pályázati kiírás*** | ***Pályázat témája*** | ***Támogatási igény*** | ***Pályázat beadási határidő*** |
| *1.* | *MFP-ÖTU/2020. - Önkormányzati tulajdonban lévő út -, hídépítés/felújítás”* | *Bodmér 03/4 és 03/15. hrsz-ú utak felújítása* | *28 910 607* | *2020. május 08.* |
| *2.* | *MFP-BJA/2020. - Önkormányzati járdaépítés /felújítás anyagtámogatása ”* | *Bodmér 59/1 és 65/2. hrsz-ú járdák felújítása* | *3 235 551* | *2020. május 08.* |
| *3.* | *MFP-KTF/2020. - Közösségi tér ki -/átalakítás és foglalkoztatás* | *Közösségi ház fűtéskorszerűsítés, külső szigetelése* | *19 827 120* | *2020. május 22.* |
| *4.* | *MFP-KKE/2020. - Közterület karbantartását szolgáló eszközbeszerzés* | *Rézsűkasza beszerzés* | *4 516 500* | *2020. június 19.* |
| *5.* | *MFP-OUJ/2020. - Óvodai játszóudvar és közterületi játszótér fejlesztése* | *Játszótér ütéscsillapító felület kialakítása* | *3 902 200* | *2020. június 19.* |

*A pályázatok elbírálása még egyiknél sem történt meg, mert a beadás napjától számított 65 nap áll rendelkezésükre a döntésre. Az 1. és 2. pontban jelölt pályázatokról az eredmény a napokban várható.*

***Tájékoztató az átruházott hatáskörben hozott határozatokról***

***(2020. január 1-től 2020. június 30-ig)***

|  |  |  |
| --- | --- | --- |
| ***TÁMOGATÁS*** | ***FŐ*** | ***ÖSSZEG ÖSSZESEN*** |
| *Rendszeres települési támogatás* |  |  |
| *Rendkívüli települési támogatás - …. segély formában* |  |  |
| *Rendkívüli települési támogatás – pénzbeli kifizetés* | *1* | *2 x 2.000,-Ft* |
|  |  |  |
|  |  |  |

***Tájékoztató az előző képviselő-testületi ülésén elhangzott bejelentések nyomán tett intézkedésekről: -***

*Kérem a Tisztelt Képviselőket jelentésem tudomásulvételére és a határozati javaslat elfogadására.*

*Bodmér, 2020. július 3.*

*Tisztelettel:*

***Katona László***

*polgármester*

***Határozati javaslat:***

***Bodmér Község Önkormányzata Képviselő-testületének***

***/2020. (VII. 13.) számú határozata***

***Polgármester beszámolója, tájékoztató a két ülés között eltelt időszak fontosabb eseményeiről, a lejárt határidejű határozat teljesüléséről, valamint az átruházott hatáskörben hozott határozatokról***

*Bodmér Község Önkormányzata Képviselő-testülete a 2020. január 1. és 2020. június 30. közötti időszakra vonatkozó Polgármester beszámolót, a két ülés között eltelt időszak fontosabb eseményeiről szóló tájékoztatót, a lejárt határidejű határozat teljesüléséről, valamint az átruházott hatáskörben hozott határozatok szóló beszámolóját megismerte és azt elfogadja.*

*Határidő: azonnal*

*Felelős: polgármester*